

**Alhamdulillahi Rabbil ‘Alamin Wassalatu Wassalamu ‘ala Sayyidina Muhammadin Wa-‘ala Alihi wa-sahbihi Ajma’een**

Yang Mulia Awang Haji Zulkifli bin Haji Mohd Yusof,

Pemangku Pengarah Perkembangan Kurikulum selaku Pengerusi Majlis,

Yang Mulia Dato Seri Setia Haji Awang Yusoff bin Haji Awang Ismail,

Timbalan Menteri Pendidikan,

Tuan-Tuan Yang Terutama Duta Besar dan Perwakilan asing,

Yang Berhormat Ahli-Ahli Mesyuarat Negara,

Yang Mulia Setiausaha-Setiausaha Tetap,

Pengarah-Pengarah, Pemimpin-Pemimpin Sekolah,

Pelajar-Pelajar, hadirin dan hadirat yang dihormati sekalian.

1. Alhamdulillah, kita bersyukur ke hadrat Allah Subhanahu wa Ta’ala kerana dengan izinNya jua kita sama-sama dapat hadir dalam Majlis Pelancaran Ekspo Pembangunan Keusahawanan Pelajar (SEDEx) bagi tahun 2014 pada pagi ini.
2. Terlebih dahulu, saya sukacita merakamkan penghargaan dan tahniah kepada Jabatan Perkembangan Kurikulum selaku penganjur dan semua pihak yang terlibat yang telah mengungkayahkan dan menjayakan Ekspo (SEDEx) pada tahun ini.
3. Sebagai sebuah institusi peneraju pendidikan, peranan Kementerian Pendidikan sangat penting dalam membimbing dan memperkembangkan minat keusahawanan pelajar. Justeru, ekspo keusahawanan adalah diharap akan dapat memupuk dan mewujudkan budaya keusahawanan dikalangan para pelajar dalam melahirkan usahawanan yang berilmu serta berkemampuan untuk bersaing di peringkat tempatan mahupun global.
4. Penganjuran Ekspo SEDEx kali ini juga member peluang kepada kita untuk menilai kembali prestasi dan tahap penglibatan dalam aktiviti keusahawanan yang diceburi serta keupayaan kita mewujudkan ‘networking’ dan ‘strategic alliance’ dengan usahawan lain. Penilaian semula iniadalah penting untuk mengukur kejayaan dan kelemahan program ini. Ini akan menjadi titik tolak untuk kita memperbaiki kelemahan-kelemahan itu. Dalam masa yang sama berusaha pula untuk meningkatkan lagi kemajuan sesuatu program itu.

Hadirin yang dihormati sekalian,

1. Alhamdulillah setelah tiga tahun program ini dilaksanakan, saya dimaklumkan bahawa penyertaan pelajar adalah sangat menggalakkan daripada semua peringkat persekolahan rendah, menengah, pendidikan teknik dan pengajian tinggi. Saya berharap ianya bukan sahaja menunjukkan komitmen dalam memupuk budaya keusahawanan akan tetapi yang lebih penting ianya akan memberi impak kepada para pelajar dalam memupok kemahiran dan budaya keusahawanan ini.
2. Kejayaan pendidikan keusahawanan di seklah adalah bergantung kepada pelaksanaan sesuatu rancangan pendidikan yang strategic dan mempunyai pandangan yang jauh ke hadapan. Program pendidikan keusahawanan ini akan dianggap berjaya sekiranya ianya berdaya-tahan dan dapat diperkembang-luaskan *(sustainable and scalable).*

***Hadirin dan Hadirat yang dihormati sekalian,***

1. Kejayaan kita merealisasikan Wawasan Negara menjelang tahun 2035, untuk menjadi sebuah negara yang mempunyai rakyat yang berpendidikan dan berkemahirabn tinggi, kualiti kehidupan yang tinggi, dan ekonomi yang dinamik dan berdaya tahan, amat bergantung kepada usaha menjayakan pendidikan yang berkualiti. Sistem Pendidikan Negara abad ke 21 (SPN 21) mempunyai peranan di dalam mempersiapkan generasi dengan kemahiran-kemahiran abad ke 21 (21st Century Skills), pendidikan sepanjang hayat dan aspek-aspek pendidikan holistic yang lain.
2. Justeru, Kementerian Pendidikan akan terus berusaha merancang dan menyusun program yang bersesuaian untuk memperkayakan proses pembelajaran disekolah. Unsur keusahawanan dalam kurikulum telah pun diperkenalkan di sekolah-sekolah melalui beberapa mata pelajaran yang relevan seperti Lukisan dan Seni Kreatif, Social Studies, Matematik, Bahasa Melayu dan Bahasa Inggeris, Commercial Studies, Business Studies dan sebagainya.
3. Sejak tahun 2012 mata pelajaran Business, Art and Technology (BAT) telah ditawarkan kepada pelajar-pelajar Tahun 7 dan 8 dan mata pelajaran Design and Technology bagi pelajar-pelajar Tahun 9 telah diperluaskan ke beberapa sekolah menengah lain. Semua mata pelajaran inimengintegrasikan kemahiran keusahawanan kreatif dan juga teknologi.
4. Ianya tidak berhenti setakat itu sahaja, malahan mempunyai kesinambungan dengan memperkenalkan mata program-program berbbentuk keusahawanan di peringkat pasca menengah dan teknikal. Semua ini adalah diharap untuk melahirkan pelajar yang berinovasi dan kreatif yang boleh memperkembangkan keusahawanan.
5. Satu perkampungan keusahawanan atau Enterpreneurship Village telah ditubuhkan di Universiti Brunei Darussalam. Saya gembira mengetahui bahawa pelajar-pelajar sekolah rendah dan menengah juga telah diberikan peluang mengikuti program ini. Saya berharap menerusi penglibatan mereka, ianya akan dapat membuka minda pelajar-pelajar supaya lebih memahami dan sekaligus memupok minat dan motivasi dalam bidang keusahawanan.
6. Sehubungan itu, pendidikan keusahawanan boleh didefinisikan sebagai satu proses pembelajaran sepanjang hayat untuk mendapatkan pengetahuan, kemahiran dan nilai keusahawanan melalui pengajaran atau pembelajaran secara formal atau tidak formal Pengetahuan yang diraih dari pengalaman adalah asset yang dapat mengukuhkan lagi sikap keusahawanan. Malah pengalaman dari kegagalan adalah pengetahuan yang amat berguna dalam kembara seorang pengusaha.

***Hadirin sekalian,***

1. Matlamat Kementerian Pendidikan adalah untukmenjadikan pendidikan berkualiti sebagai landasan melahirkan modal insane yang kreatif, inovatif dan berkemahiran tinggi. Aspek ini sejajar dengan aspirasi kerajaan untuk meningkatkan daya saing negara melalui peningkatan kualiti modal insane yang dilahirkan oleh sistem pendidikan kita.
2. Ekspo ini merupakan landasan yang boleh membimbing pelajar untuk mengatur langkaj memantapkan lagi perniagaan masing-masing. Oleg itu, saya amat berharap agar program seperti ini benar-benar dimanfaatkan oleh semua peserta supaya matlamat kerajaan untuk melahirkan lebih ramai usahawan tempatan dapat direalisasikan. Ini adalah selaras dengan titah Kebawah Duli Yang Maha Mulia Paduka Seri Baginda Sultan dan Yang DiPertuan Negara Brunei Darussalam di Istiadat Pembukaan RasmiMesyuarat Pertama Dari Musim Permesyuaratan Kesepuluh Majlis Mesyuarat Neagar pada 6 Mac 2014 yang lalu yang menekankan akan usaha meningkatkan lagi tahap literasi bisnes kepada para belia dan penuntut dengan menerapkan unsure-unsur entrepreneurship di dalam kurikulum pendidikan negara yang diharap akan dapat melahirkan ramai lagi ahli perniagaan yang berjaya.

***Para hadirin yang dihormati sekalian,***

1. Dikesempatan ini, saya ingin merakamkan penghargaan kepada agensi-agensi yang terlibat dan memaninkan peranan dan memberikan kerjasama dan sokongan yang padu di dalam perlaksanaan program seperti ekspo ini diantaranya Kementerian Kebudayaan Belia dan Sukan, Kementerian Kewangan, Tabung Amanah Pekerja dan institusi-institusi bank. Adalah diharap suapaya akan lebih banyak kolaborasi lagi diadakan daripada pelbagai agensi sama ada kerajaan mahupun swasta untuk sama-sama hasrat ini.
2. Akhirnya saya dengan penuh tulus ikhlas sekali lagi ingin mengucapkan setinggi tahniah dan penghargaan kepada semua pihak yang telah menjayakan Ekspo Pembangunan Keusahawanan Pelajar (SEDEx) bagi tahun 2014.
3. Dengan bertawakkal dan mendahulukan kalimah Bismillahirrahmaanirrahiim saya dengan penuh sukacita merasmikan Ekspo Pembangunan Keusahawanan (SEDEx) 2014 pada pagi ini.

Sekian.